CELEX: 32005R0173
Language: hu
Date: 2005-01-24 00:00:00
Title: A Tanács 173/2005/EK rendelete (2005. január 24.) a strukturális alapokra vonatkozó általános rendelkezések megállapításáról szóló 1260/1999/EK rendeletnek a PEACE-program időtartamának meghosszabbítása és új kötelezettségvállalási előirányzatok jóváhagyása tekintetében történő módosításáról

2.2.2005   
            
            
               HU
            
            
               Az Európai Unió Hivatalos Lapja
            
            
               L 29/3
            
         
      A TANÁCS 173/2005/EK RENDELETE
   
   (2005. január 24.)
   a strukturális alapokra vonatkozó általános rendelkezések megállapításáról szóló 1260/1999/EK rendeletnek a PEACE-program időtartamának meghosszabbítása és új kötelezettségvállalási előirányzatok jóváhagyása tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 161. cikkére,
   tekintettel a Bizottság javaslatára,
   tekintettel az Európai Parlament hozzájárulására (1),
   tekintettel az Európai Gazdasági és Szociális Bizottság véleményére (2),
   a Régiók Bizottságával folytatott konzultációt követően,
   mivel:
   
               (1)
            
            
               A strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendelet 7. cikke (4) bekezdésének megfelelően (3), az 1. célkitűzés keretében, az észak-írországi békefolyamat elősegítésére, valamint Észak-Írország és Írország határmenti területeinek támogatására segélyprogram jött létre PEACE-program néven a 2000-2004. közötti négyéves időszakra.
            
         
               (2)
            
            
               Az Európai Tanács 2004. június 17-18-i brüsszeli ülésén felkérte a Bizottságot annak megvizsgálására, hogy a PEACE-program és az Írországért Nemzetközi Alap keretén belül megítélt támogatások összehangolhatóak-e a Strukturális Alapok 2006-ban befejeződő más programjainak támogatásaival, ideértve annak pénzügyi következményeit is.
            
         
               (3)
            
            
               Az észak-írországi békefolyamat megerősítése, amihez a PEACE-program ezidáig lényegesen és eredeti módon járult hozzá, a Közösség által az érintett területeknek nyújtott pénzügyi támogatás fenntartását és a PEACE-program további két évre történő meghosszabbítását igényli.
            
         
               (4)
            
            
               Az 1260/1999/EK tanácsi rendeletet ezért úgy kell módosítani, hogy a PEACE-program időtartama két évvel meghosszabbodjon, és így egybeessen a Strukturális Alapok meghatározott programidőszakával,
            
         ELFOGADTA EZT A RENDELETET:
   1. cikk
   Az 1260/1999/EK rendelet a következőképpen módosul :
   
               1.
            
            
               A 7. cikk (4) bekezdésének első albekezdése helyébe a következő szöveg lép:
               „(4)   Az 1. célkitűzés keretében az észak-írországi békefolyamat elősegítésére, valamint Észak-Írország és Írország határmenti területeinek támogatására segélyprogram jött létre PEACE-program néven a 2000–2006. közötti időszakra.”
            
         
               2.
            
            
               Az I. melléklet helyébe e rendelet mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 24-én.
      
         
            a Tanács részéről
         
         
            az elnök
         
         F. BODEN
         
      
   
   
      (1)  Jóváhagyva 2005. január 11-én (a Hivatalos Lapban még nem tették közzé).
   
      (2)  2004. december 16-ai vélemény (a Hivatalos Lapban még nem tették közzé).
   
      (3)  HL L 161., 1999.6.26., 1. o. A legutóbb az 1105/2003/EK rendelettel (HL L 158., 2003.6.27., 3. o.) módosított rendelet.
   
      MELLÉKLET
      
         
            „I. MELLÉKLET
            STRUKTURÁLIS ALAPOK
            Kötelezettségvállalási előirányzatok éves bontása a 2000–2006. közötti időszakban
            (a 7. cikk (1) bekezdésében említettek szerint)
            
                        (millió EUR, 1999. évi árakon)
                     
                  
                        2000
                     
                     
                        2001
                     
                     
                        2002
                     
                     
                        2003
                     
                     
                        2004
                     
                     
                        2005
                     
                     
                        2006
                     
                  
                        29 430
                     
                     
                        28 840
                     
                     
                        28 250
                     
                     
                        27 670
                     
                     
                        27 080
                     
                     
                        27 120
                     
                     
                        26 660”